cyanic-selkie/wikianc huggingface dataset:
Aleksandr Korneljuk
Vaikka vuoden 1972 kaltaista menestystä ei enää Korneliukille tullut, oli hän edelleen Neuvostoliiton pikajuoksun ykkösnimiä. Kaudella 1973 hän saavutti toisen maansa mestaruuden 100 metrillä ja oli voittamassa Moskovan Dynamon joukkueessa maansa pikaviestimestaruuden. Heinäkuussa 1973 hän juoksi Moskovassa käsiajanotolla ennätysajan 10,0. Kaudella 1974 hän saavutti talven EM-hallikisoissa pronssia 60 metrillä Borzovin ottaessa jälleen mestaruuden. Kesän EM-kisoissa Roomassa hän eteni 100 metrillä jälleen loppukilpailuun sijoituksen ollessa 8. ja oli mukana 4:nneksi sijoittuneessa Neuvostostoliton pikaviestijoukkueessa. Seuraavien vuosien EM-kisoissa menestys oli hieman heikompi kuin aiemmin eli 1975 60 metrillä 6. ja 1976 5.
Korneliuk opiskeli aluksi Bakussa paikallisessa liikutatieteellisessä yliopistossa ja jatkoi opiskelujaan Moskovassa Liikuntatieteellisessä yliopistossa. Uransa jälkeen Korneljuk siirtyi Valko-Venäjälle Minskiin ja on toiminut Valko-Venäjän yleisurheiluliiton puheenjohtajana.
Henkilökohtaiset ennätykset
Lähde: IAAF
Vitali Davydov
Vitali Semjonovitš Davydov (, s. 1. huhtikuuta 1939) on venäläinen jääkiekkoilija ja jääkiekkovalmentaja. Pelipaikaltaan hän oli puolustaja.
Davydov pelasi Neuvostoliiton pääsarjassa vuodet 1957–1973 Moskovan Dynamon riveissä 519 ottelua. Maajoukkueurallaan hän voitti Neuvostoliiton paidassa seitsemän maailmanmestaruutta (1963–1971) ja kolme olympiakultaa (1964, 1968 ja 1972). Vuoden 1967 MM-kisoissa Davydov valittiin turnauksen parhaaksi puolustajaksi.
Pelaajauransa jälkeen Davydov toimi Neuvostoliiton juniorimaajoukkueiden valmentajana. Vuosina 1979–1981 hän toimi Moskovan Dynamon valmentajana sekä myöhemmin seuran varapuheenjohtajana. Davydov nimettiin IIHF Hockey Hall of Fameen vuonna 2004.
Rohtobalsamit
Rohtobalsamit (Myroxylon) on hernekasvisuku, johon kuuluu kaksi lajia: tolubalsami eli rohtobalsami (Myroxylon balsamum) ja Myroxylon peruiferum. Ne ovat puita, joita kasvaa alkuperäisenä Keski- ja Etelä-Amerikassa, Meksikosta Argentiinaan. Tolubalsamia myös viljellään lääke- ja koristekasvina.
Jonathan Larson
Jonathan Larson (4. helmikuuta 1960 – 25. tammikuuta 1996) oli yhdysvaltalainen musikaalien tekijä. Hänen tunnetuimpiin töihinsä kuuluu Rent (1996), johon hän teki sekä käsikirjoituksen että musiikin.
Larson oli juutalainen ja opiskeli Adelphi Universityssä. Hän voitti uransa aikana Pulitzer-palkinnon ja useamman Tony-palkinnon. Hän sai vaikutteita Elton Johnin, The Whon ja Billy Joelin kaltaisilta rockmuusikoilta, mutta myös musikaalisäveltäjä Stephen Sondheimilta.
Myös elokuvaksi tehdyn Rentin ohella Larsonin tuotantoon kuuluu muun muassa ''tick, tick... BOOM!''
Larson kärsi elämänsä loppuvaiheissa rintakivuista ja pahoinvoinnista. Koska merkkejä mahdollisesta sydäninfarktista ei löytynyt, oireet tulkittiin vain influenssan tai stressin aiheuttamiksi. Varhain aamulla 25. tammikuuta 1996 hän kuitenkin kuoli aorttansa repeydyttyä; hän oli potenut Marfanin oireyhtymää. Rent sai kantaesityksensä tekijänsä ennenaikaista kuolemaa seuranneena yönä.
Vuonna 2021 sai ensi-iltansa Lin-Manuel Mirandan ohjaama elämäkertaelokuva Tick, Tick... Boom!, jossa Larsonia esittää Andrew Garfield.
Pétros Voúlgaris
Sotilasura
Voúlgaris syntyi Hydran saarella, mutta muutti jo kaksivuotiaana isänsä kuoleman jälkeen äitinsä kanssa Ateenaan. Hän siirtyi 16-vuotiaana Kreikan merisotakouluun ja valmistui vuonna 1903 meriupseeriksi. Vuosina 1908–1910 hän opiskeli ulkomailla, ja vuonna 1912 hän palveli ranskalaisessa risteilijä Ernst Renanilla. Vuosina 1912–1913 hän osallistui Balkanin sotiin palvellen hävittäjä Panthirilla. Hänet ylennettiin yliluutnantiksi. Tällöin hän toimi laivastoministeri, amiraali Pávlos Kountouriótiksen adjutanttina.
Vuosina 1926–1930 Voúlgaris toimi laivaston ilmavoimien komentajana. Sen jälkeen hän työskenteli useissa hallinnon tehtävissä, kunnes vuonna 1934 hänestä tuli Kreikan sotilasasiamies Istanbuliin. Maaliskuussa 1935 Venizéloksen kannattajat tekivät epäonnistuneen vallankaappausyrityksen. Sen seurauksena Voúlgaris erotettiin hetkeksi, kunnes kuningasvallan paluun jälkeen tehdyn armahduksen myötä marraskuussa 1935 hänet otettiin takaisin palvelukseen, mutta siirrettiin samalla reserviin alimman amiraalin arvon meriupseerina.
Politiikassa
Vuodesta 1935 Voúlgaris työskenteli yksityisen teollisuuden palveluksessa Egyptissä. Toisen maailmansodan aikana Kreikan pakolaishallitus kutsui hänet palvelukseen. Vuosina 1943–1944 hän toimi Emmanouíl Tsouderóksen pakolaishallituksen ilmailuministerinä. Ministerikauden jälkeen hänet nimitettiin huhtikuussa 1944 laivaston komentajaksi vara-amiraalin arvoisena. Ensi töikseen hän joutui johtamaan vasemmistolaisten ELAS:ia lähellä olevien Kreikan laivaston upseerien kapinan kukistamista. ,
Voúlgaris johti Kreikan laivaston paluuta Kreikkaan saksalaismiehityksen päätyttyä lokakuussa 1944. Tilanne miehityksestä vapautuneessa Kreikassa oli kireä. Hänestä tuli sijaishallitsija, arkkipiispa Damaskinóksen nimittämänä kenraali Nikólaos Plastíraksen jälkeen Kreikan pääministeri 9. huhtikuuta 1945. Voúlgaris johti sen jälkeen kahta hallitusta, joista ensimmäinen istui elokuun 11. päivään asti ja sen jälkeen toista hallitustaan aina lokakuun 17. päivään asti. Hän ei ehtinyt johtaa hallitustaan ensimmäisiin sodanjälkeisiin parlamenttivaaleihin, jotka saatiin järjestettyä maaliskuun lopussa 1946. , ,
Tradekan säätiö
Tradekan säätiö sr on Tradekan vuonna 2014 perustama säätiö. Sääntöjensä mukaan säätiö vaalii edistysmielisen osuustoimintaliikkeen aatteellista ja sivistyksellistä perintöä ja edistää taloudellisiin kysymyksiin ja yritystoimintaan liittyvän osaamisen kehittämistä. Säätiö myös harjoittaa lahjoitustoimintaa sekä hallinnoi taidekokoelmaa.
Pétros Voúlgaris
Politiikassa
Tunnustuksena toisen maailmansodan aikaisesta toiminnastaan aina laivaston kotiinpaluuseen asti tehdystä työstä Voúlgarikselle myönnettiin sen ajan korkein kreikkalainen kunniamerkki, Urheuden risti (englanniksi Cross of Valour). Vara-amiraali Voúlgaris kuoli Ateenassa 26. marraskuuta 1957.
Tradekan säätiö
Vuonna 2021 Tradekan säätiö lahjoitti yhteensä 550 000 euroa 26 eri taholle. Lahjoituksia saivat esimerkiksi Ensi- ja turvakotien liitto sekä Ammattiin opiskelevien liitto. Kaikki lahjoitusten saajat on julkaistu vuosittain Tradekan verkkosivuilla.
Säätiön hallussa on osa (46 %) Tradeka-Yhtiöt Oy:n äänivallasta. Järjestelyn tarkoitus on suojata Tradekaa valtausyrityksiä vastaan.
Tradekan säätiön hallitukseen nimittävät jäseniä säätiön valtuuskunta sekä nimetyt säätiöt, joita ovat Vasemmistoliiton Vasemmistofoorumi-ajatuspajan perustaneet Yrjö Sirolan säätiö ja Kansan sivistystyön liitto sekä vasemmistoliiton varallisuutta hallitseva Avantisäätiö. SDP:n puolelta säätiöön nimittävät edustajia Työväenlehdistön kannatusyhdistys, Työväen Sivistysliitto, Kiinteistö Oy Karihaara ja Kustannusosakeyhtiö Kansanvalta, joiden kaikkien postiosoite on SDP:n puoluetoimistolla. Loput kaksi hallitusedustajaa nimittävät kommunistien Demokraattinen sivistysliitto sekä Kansan sivistysrahasto.
Se ensemble
Se ensemble on suomalainen nuorten muusikkojen perustama orkesteri.
Ensimmäinen Se ensemblen konsertti järjestettiin kesäkuussa 2009, Lahden Ristinkirkossa. Ohjelmistossa oli muun muassa Maurice Ravelin La Valse. Sinfoniakonserttien ohella orkesterin jäsenet esiintyvät myös kamarimusiikkikokoonpanoina.
Ensemblen ideana on toimia omana, vapaana ryhmänä Suomen musiikkikentällä. Konserteissa kuultavat teokset ovat niitä, mitä nuoret itse haluavat soittaa. Erityisen tärkeää Sen konserteissa on innostunut ohjelmistosuunnittelu, ja harvinaisten teosten esittely.
Lukuisten omien konserttiensa lisäksi Se ensemble on muun muassa kesällä 2010 toiminut Kokkolan Oopperan orkesterina, on tilannut ja kantaesittänyt uutta suomalaista musiikkia, sekä yhteistyössä kapellimestari Jorma Panulan kanssa järjestänyt kansainvälisen kapellimestarikurssin Kaapelitehtaalla keväällä 2010.
Helmikuussa 2011 Suomen Kulttuurirahasto myönsi Se ensemblelle 25 000 euron apurahan. Apurahan turvin Se ensemble järjesti kesäkuussa 2011 oman konserttisarjan, Se festivaalin Helsingin konservatoriolla. Tämän jälkeen Se ensemble on muun muassa esiintynyt Turun Musiikkijuhlilla sekä Musiikkitalossa. Joulukuussa 2011 Se ensemble esiintyi televisioidussa Espoon kaupungin itsenäisyyspäivän juhlakonsertissa.
Aiheesta muualla
Ensemblen nettisivu Se festivaalin konsertin arvostelu (HS)
Taiwanin alle 20-vuotiaiden jääkiekkomaajoukkue
Taiwanin alle 20-vuotiaiden jääkiekkomaajoukkue edustaa Taiwania jääkiekon nuorten maailmanmestaruuskilpailuissa.
Cesare Cremonini (muusikko)
pienoiskuva|Cremonini konsertissa vuonna 2009. Cesare Cremonini (s. 27. maaliskuuta 1980 Bologna, Italia) on italialainen muusikko ja näyttelijä. Hän tuli tunnetuksi Lùnapop-yhtyeen johtohahmona 1999–2002. Sen jälkeen hän on ollut soolouralla.
Cremoninin isoimmat hitit ovat "Vieni a vedere perché", "Latin Lover", "Gongi-Boy", "Marmellata #25", "Dicono di me", "Figlio di un re", "Il Comico", "Mondo", "Buon viaggio (Share The Love)", "Poetica" ja "Nessuno Vuole Essere Robin".
Cremonini on kertonut kuulevansa ääniä.
Albumit
Cremonini on julkaissut kuusi albumia:
sekä livealbumit:
Made of Hate
Made of Hate on puolalainen melodinen death metal -yhtye. Nykyisellä nimellään yhtye on toiminut vuodesta 2007 lähtien, mutta se perustettiin jo vuonna 2001 nimellä Archeon.
Made of Haten esikoisalbumi Bullet in Your Head julkaistiin AFM Recordsin kautta helmikuussa 2008. Levy-yhtiön A&R-päällikkö Markus Wosgien on kuvaillut yhtyeen musiikkia ”täydelliseksi yhdistelmäksi Children of Bodomia ja In Flamesia”.
Mulendat
Mulendat (Cryptosepalum) on afrikkalainen hernekasvisuku, johon kuuluu 12 lajia. Ne ovat puita, pensaita tai varpuja, jotka kasvavat trooppisista metsistä kausikuiviin metsiin ja pensaikoihin. Mulendoja esiintyy Afrikan keskiosissa, Sierra Leonesta Mosambikiin. Suomeksi nimettyjä mulendoja ovat myrkkymulenda (Cryptosepalum maraviense) ja metsämulenda (Cryptosepalum pseudotaxus).
Dirty Sanchez
Dirty Sanchez on Walesissa alkanut brittiläinen tosi-tv-ohjelma, jota on näytetty vuodesta 2003 lähtien MTV Europella. Sarjan pääosissa esiintyvät Matthew Pritchard, Lee Dainton, Michael "Pancho" Locke ja Dan Joyce. Sarjan ideana on se, että porukan jäsenet hankkiutuvat haitallisiin tai vaarallisiin tilanteisiin omasta terveydestään piittaamatta.
Dirty Sanchez -elokuva
Dirty Sanchez -elokuva julkaistiin elokuvateattereissa 22. syyskuuta 2006. Elokuvan ohjasi Jim Hickey. Sijaisnäyttelijöitä käytetään elokuvassa enemmän kuin itse televisiosarjassa.
Raymond Razakarinvony
Raymond Razakarinvony (s. 19. marraskuuta 1927 Antananarivo) on madagaskarilainen roomalaiskatolinen piispa. Hänet vihittiin papiksi 27. heinäkuuta 1956 ja nimitettiin Miarinarivon hiippakunnan piispaksi 14. helmikuuta 1998. Piispaksi vihkiminen seurasi 17. toukokuuta. Pääkonsekraattorina toimi Armand Gaétan Razafindratandra, jota avustivat Bernard Charles Ratsimamotoana ja Albert Joseph Tsiahoana.
Razakarinvony jäi eläkkeelle 15. helmikuuta 2007.
Federico Bahamontes
Federico Martín Bahamontes (9. heinäkuuta 1928 Santo Domingo-Caudilla, Toledo, Espanja – 8. elokuuta 2023 ) oli espanjalainen maantiepyöräilijä, joka voitti vuoden 1959 Ranskan ympäriajon. Hän loi menestyksekkään uran myös Tourin ulkopuolella ja sijoittui muun muassa Espanjan ympäriajossa toiseksi vuonna 1957.
Bahamontes sijoittui vielä vuonna 1963 Ranskan ympäriajon kokonaiskilpailun toiseksi ja vuonna 1964 kolmanneksi. Häntä pidetään yhtenä kaikkien aikojen parhaista mäkiajajista ja hän voittikin Ranskan ympäriajon mäkikilpailun kuusi kertaa. Tämän ennätyksen rikkoi vasta Richard Virenque vuonna 2004.
Vladimir Gusinski
pienoiskuva Vladimir Aleksandrovitš Gusinski (, hepreaksi ולדימיר גוסינסקי, syntynyt 6. lokakuuta 1952) on juutalaistaustainen Venäjän tiedotusvälineitä edustava suurliikemies, "mediakeisari", ja oli yksi Venäjän oligarkeista. Gusinski perusti Media-Most-holding-yhtiön, johon kuuluivat Most-pankki, NTV-kanava, sanomalehti Segodnja ja aikakauslehtiä. Muun muassa siksi että Gusinski on juutalainen, häntä vihattiin paikoin Venäjällä.
Koska Gusinskin omistama televisio NTV lähetti presidentti Putinin vastaista ohjelmaa, Putin päätti pidättää Gusinskin veronkierrosta. Gusinski pääsi turvallisuuspalvelu FSB:n miehiä pakoon, ja perusti ulkomaille Venäjälle lähettävän taivaskanavan nimeltä RTVi, joka näkyy kanavana TV Echo.
Pohjois-Makedonia lasten Eurovision laulukilpailussa
Pohjois-Makedonia eli tuolloinen Makedonian tasavalta osallistui lasten euroviisuihin ensi kertaa vuonna 2003 ja on siitä lähtien osallistunut kilpailuun joka kerta lukuun ottamatta vuosia 2012, 2014 ja 2020. Sen paras sijoitus on vuodelta 2007, kun Rosica Kulakova & Dimitar Stojmenovski esittivät kappaleen Ding Ding Dong, ja Makedonia sijoittui 5. sijalle. Sen huonoin sijoitus on vuodelta 2006, kun Zana Aliun laulu Vljubena saavutti vain neljätoista pistettä sijoittuen viidenneksitoista.
Uneasy Listening Vol. 1
Uneasy Listening Vol. 1 on HIM:n 1. marraskuuta 2006 julkaistu kokoelmalevy, joka sisältää remixejä yhtyeen vanhoista hiteistä. Levyllä on viisi uutta ennenjulkaisematonta kappaletta ja 10 vanhaa singlejen b-puolilla julkaistua kappaletta. Uneasy Listening Vol. 1 sisältää akustisia ja hitaampia kappaleita, josta levylle lisänimi "The sentimental side of HIM" ja Uneasy Listening Vol. 2 taas hieman rankempia kappaleita, eli "The harder side of HIM". Vol. 2 ilmestyi keväällä 2007.
Albumi debytoi Suomen virallisen listan seitsemännellä sijalla, ja se pysyi listalla yhteensä 12 viikkoa.
Kappaleet
(*)ennenjulkaisematon
Alim Selimau
Alim Selimau (, s. 26. tammikuuta 1983 Kasumkent, Dagestanin ASNT, Neuvostoliitto) on valkovenäläinen kreikkalais-roomalaisen tyylin painija ja maailmanmestari.
Ge’ezin kieli
thumb|200px|Ge’ezinkielisen [[Ensimmäinen Mooseksen kirja|Ensimmäisen Mooseksen kirjan kappale 1400-luvun käsikirjoituksesta.]] Ge’ez eli (muinais)etiopia on Etiopiassa ja Eritreassa 1000-luvulle saakka puhuttu seemiläinen kieli. Ge’ezillä on rikas kirjallisuus, ja se on säilynyt maiden kristillisten kirkkojen jumalanpalveluskielenä.
Ge’eziä puhuttiin Aksumin valtakunnassa nykyisen Etiopian Tigrayn alueella ja Eritreassa. Myöhemmin ge’ezinkielisiä tekstejä laadittiin eri puolilla Etiopian keisarikuntaa. Kieltä kirjoitetaan eteläarabialaisesta konsonanttikirjaimistosta kehittyneellä etiopialaisella tavukirjoituksella. Se käsittää klassisessa muodossaan 30 konsonanttimerkkiä, joista jokaisella on seitsemän vokaaleja osoittavaa muunnosta. Kirjoituksen suunta on vasemmalta oikealle.
Vanhimmat ge’ezinkieliset piirtokirjoitukset ovat peräisin 200-luvulta. Kristinuskon levittyä Aksumiin 300-luvulla ge’eziksi alettiin kääntää kreikan kielestä Raamatun kirjoja, pyhimyselämänkertoja ja muuta uskonnollista kirjallisuutta. Vähitellen ryhdyttiin laatimaan myös alkuperäisiä pyhimyskertomuksia ja jumalanpalvelustekstejä. Varhaisia käsikirjoituksia ei ole säilynyt, vaan tekstit tunnetaan myöhempinä kopioina. Ge’eziksi on säilynyt juutalaisia ja varhaiskristillisiä teoksia, jotka ovat muualta kadonneet.
Ge’ez jäi pois käytöstä puhekielenä 900–1000-luvuilla Aksumin valtakunnan hajottua. Se säilytti kuitenkin asemansa kirjakielenä Etiopian valtiollisen keskuksen siirtyessä etelämmäs maan keskiosaan. Salomon hallitsijasuvun noustua valtaan vuonna 1270 alkoi uusi ge’ezinkielisen kirjallisuuden kukoistuskausi. Tänä aikana käännettiin paljon arabiankielistä kirjallisuutta ja korjailtiin vanhoja Raamatun käännöksiä. Etiopialaisen kirjallisuuden merkkiteos on hallitsijasuvun vaiheista kertova Kebra Negast. Muuta maallista kirjallisuutta edustavat lähinnä keisarien kronikat. Uskonnolliseen kirjallisuuteen kuuluu pyhimyskertomuksia, teologisia traktaatteja, jumalanpalveluskirjoja, maagisia tekstejä ja eri tyylilajeja edustavaa hengellistä runoutta.
Ge’ez oli Etiopian pääasiallinen kirjakieli 1800-luvulle saakka. Sen opiskelu oli tärkeä osa perinteistä kirkollista opetusta, joka alkoi menettää merkitystään 1900-luvun puolivälissä nykyaikaisen koulujärjestelmän laajentuessa. Amhara syrjäytti ge’ezin kirjakielenä 1800–1900-lukujen vaihteessa. Ge’ez toimii nykyään Etiopian ja Eritrean ortodoksisten kirkkojen sekä Etiopian katolisen kirkon jumalanpalveluskielenä. Sitä opetetaan kirkkokouluissa ja sillä laaditaan yhä perinteistä hengellistä runoutta.
Ge’ez kuuluu etiopianseemiläisten kielten pohjoishaaraan. Sen lähimmät sukukielet ovat tigrinja ja tigre. Ge’ez on muihin etiopianseemiläisiin kieliin verrattuna vanhakantaisempi ja siinä on vähemmän kuušilaisten kielten vaikutusta. Se on toisaalta menettänyt eräitä yhteisetiopialaisia piirteitä ja kehittynyt osin omaan suuntaansa.
Kojiki
Kojiki on yksi vanhimmista säilyneistä japanilaisista kirjoista ja vanhin tunnettu japanilainen historiateos. Se on valmistunut vuonna 712 ja siinä kerrotaan Japanin historia maailman luomisesta keisarinna Suikon hallituskauteen 600-luvun alussa.
Kojiki luotiin korostamaan keisarin asemaa ja jumalallista alkuperää kiinalaisen mallin mukaan. Se saattaa perustua aiempiin, mahdollisesti tuhoutuneisiin heimokronikoihin. Kirjan esipuheessa Ō no Yasumaro kertoo keisarinna Genmein määränneen hänet kirjoittamaan Kojikin keisari Tenmun hovipalvelija Hieda no Aren ulkomuistista kertomien, vanhemmista kronikoista opeteltujen tietojen mukaan. Kronikka jakautuu kolmeen osaan: ensimmäinen osa käsittää mytologisen luomiskertomuksen, toinen osa käsittelee keisari Jinmua, Yamaton valtion perustamista sekä viittätoista Jinmua seurannutta legendaarista keisaria ja kolmas osa kahdeksaatoista seuraavaa keisaria.
Vuonna 720 valmistui seuraava kronikka, Kojikia laajempi Nihonshoki.
Kojiki-den
thumb|right|250px|Kojiki-den Motoori Norinaga julkaisi Edo-kaudella 44-osaisen tutkimuksen Kojikista nimeltä Kojiki-den.
Köylijärvi
Köylijärvi on Naantalissa, entisen Merimaskun kunnan alueella, Otavan saarella sijaitseva pieni 7,8 hehtaarin kokoinen järvi.
Järven ympärillä on paljon maataloutta. Itärannalla on korkeaa kalliota ja 800 metrin päässä sen rantaviivasta muinaishautoja. Järvestä lähtevä lasku-oja laskee vähän matkan päässä olevaan Tammisaarenlahteen mereen. Järven rannan läheisyydesä on muutamia maatalousrakennuksia.
Yhteysalus Porkkala
Yhteysalus Porkkala oli Suomen merivoimien Pukkio-luokan yhteysalus. Alus upposi 28. marraskuuta 1941 ajettuaan miinaan. Kaikki miehistön 32 jäsentä kuolivat. Alus nostettiin seuraavana kesänä ja korjattiin.
Palvelus
Porkkala oli sotien aikana yhteys- ja kuljetusaluksena Koivistolla. Alus oli suunniteltu myös miinanlaskijaksi ja se oli luokkansa aluksista ainoa, joka laski miinoja. Alus laski 30. elokuuta 1941 Tuppuran luoteispuolelle 37 kosketusmiinaa.
Se ajoi 28. marraskuuta yhteysalus matkallaan miinaan. Alus upposi vieden mukanaan 32 henkeä. Pelastusalus Mursu nosti aluksen keväällä 1942, jolloin havaittiin Porkkalan olleen sivussa väylältä. Alus kunnostettiin ja palautettiin palvelukseen.
Sodan jälkeen alus osallistu miinanraivaukseen, kunnes se siirrettiin rannikkotykistölle yhteysalukseksi. Alus oli peruskorjattavana ja palautettiin 1979 palvelukseen.
K. A. Järvi
Kaarlo August Järvi (vuoteen 1892 Mällinen, ) oli suomalainen kirjailija ja opettaja.
Järvi kirjoitti ylioppilaaksi Oulun suomalaisesta yksityislyseosta vuonna 1889. Hän opiskeli jonkin aikaa Helsingin yliopistossa. Opinnot yliopistossa kuitenkin keskeytyivät. Järvi siirtyi opiskelemaan Sortavalan seminaariin, josta valmistui kansakoulun opettajaksi 1901.
Kirjailijana Järvi oli realisti, joka kuvasi teoksissaan köyhemmän kansanosan elämää ja sen kautta yhteiskunnallisia epäkohtia. Monet Järven pienoisromaaneista sijoittuvat hänen lapsuuden kotikaupunkiinsa Ouluun.
Kirjailijan uransa lisäksi Järvi työskenteli sekä sanomalehtimiehenä että varsinaisessa ammatissaan opettajana. Sanomalehti Keski-Suomen päätoimittajana Järvi toimi vuosina 1910-1912. Opettajana Järvi toimi muun muassa Parikkalan yhteiskoulussa, jonka rehtorina hän oli vuodet 1921-1922. Järvi muutti Parikkalasta Keravalle, jossa toimi Keravan yhteiskoulun opettajana vuoteen 1939 asti. K.A. Järvi kuoli Keravalla marraskuussa 1942.
Linnalääni
thumb|right|250px|Nykyisen Suomen alueen linnaläänit 1595–1634. Linnalääni oli Ruotsissa keskiajalta uuden ajan alkuun toiminut valtion hallintoalue. Sen keskuksena oli linna, ja päällikkönä toimi joko kuninkaan tai aateliston luottamusta nauttiva käskynhaltija. Linnaläänin hallinnoima alue vastasi yleensä maakuntalaitoksen yhtä maakuntaa. Linnalääni jakautui voutikuntiin ja hallintopitäjiin. Kirkolla oli oma hallintojärjestelmänsä.
Historia
Länsi-Euroopassa keskiajalla yleisesti vallinnut läänityslaitos vaikutti linnaläänien kehitykseen, mutta Pohjolassa läänityslaitos ei koskaan vakiinnuttanut asemaansa sellaiseksi, kuin se oli muualla Euroopassa. Linnaläänien synty Suomessa liittyy Ruotsin vallan vakiintumiseen ja sen ajoittaminen on hajanaisten vuosilukujen varassa. Linnaläänit korvattiin vuoden 1634 hallitusmuodossa ja sitä seuranneessa maaherrain johtosäännössä luoduilla maaherrakunnilla, jotka olivat myöhemmän läänijaon perusta.
Pärnumaa
Pärnumaa on yksi 15:stä Viron maakunnasta. Se sijaitsee Viron lounaiskolkassa Riianlahden rannikolla Pärnun kaupungin ympärillä. Pärnu on maakunnan pääkaupunki.
Pärnumaan asukasluku on noin 88 000. Maakunnan pinta-ala on 5 419 km², ja se on pinta-alaltaan maan suurin.
Kaupungit ja kunnat
pienoiskuva|270px|Pärnumaan kunnat vuodesta 2017. Vuoden 2017 kuntauudistuksen jälkeen Pärnumaa koostuu seitsemästä kunnasta, joista yksi on kaupunki. Ennen kuntauudistusta kuntia oli 19. Muutoksessa kaksi Läänemaan kuntaa, Lihula ja Hanila, siirrettiin osaksi Pärnumaata.
Linnalääni
Historia
Kustaa Vaasan ollessa kuninkaana 1523–1560 laajat linnaläänit jaettiin pienemmiksi voutikunniksi. Linnanpäälliköt menettivät esimiesasemansa veronkantoa ja varojen käyttöä koskevissa asioissa vouteihin nähden. Kuninkaan valta lisääntyi tällöin merkittävästi, koska voudit olivat suoraan kuninkaalle tilivelvollisia virkamiehiä.
Pärnumaa
Kaupungit ja kunnat
Maakunnan kunnat ovat (asukasluku 1.1.2018):
Linnalääni
Ruotsi
Nykyisen Ruotsin alueella toimineet linnaläänit ennen vuoden 1634 lääniuudistusta.
Pärnumaa
Väestö
Vuonna 2011 silloisella Pärnumaalla oli 82 598 asukasta, joista 73 449 (88,9 %) oli virolaisia, 6 699 (8,1 %) venäläisiä ja 2 357 (2,9 %) muita kansallisuuksia.
Linnalääni
Suomi
Nykyisen Suomen alueella 1600-luvun alussa toimineet linnaläänit:
Pärnumaa
Talous
Maakunnan teollisuudenaloja ovat metsä- ja puuteollisuus, metalli-, vaate- ja elektroniikkateollisuus. Näiden lisäksi maakunnassa työllistää turvetuotanto sekä matkailu ja kylpylätoiminta.
Hallinto ja politiikka
Pärnumaa muodostaa Viron riigikogun vaalien vaalipiirin numero 12, josta valitaan kahdeksan kansanedustajaa Viron 101-jäseniseen parlamenttiin.
Eurooppa (kansallislaulu)
Eurooppa on Kosovon kansallislaulu. Kosovon julistautuessa itsenäiseksi Serbiasta 17. helmikuuta 2008 olivat uuden tasavallan lippu ja vaakuna jo valmiina. Kansallislauluna käytettiin aluksi Ludwig van Beethovenin 9. sinfoniasta peräisin olevaa "Oodia ilolle".
12. maaliskuuta 2008 julistettiin avoin sävellyskilpailu uudesta kansallislaulusta. Laulun valitsemista varten maan hallitus nimesi komission, jonka jäseninä toimivat maan kaikkien puolueiden puheenjohtajat. 5. kesäkuuta 2008 komissio ilmoitti valinneensa maan uudeksi kansallislauluksi kosovolaisen säveltäjän Mendi Mengjiqin sävellyksen "Eurooppa". 11. kesäkuuta 2008 Kosovon parlamentti hyväksyi sävellyksen virallisesti maan kansallislauluksi 72 äänellä viittätoista vastaan, viiden pidättäytyessä äänestyksestä. Virallisesti sävelmästä tuli maan kansallislaulu 15. kesäkuuta 2008, jolloin maan uusi perustuslaki astui voimaan.
Jo sävellyskilpailun julistuksessa todettiin, että Kosovon tuleva kansallislaulu tulee olemaan tekstitön. Ratkaisun takana on pyrkimys olla kärjistämättä suhteita maan eri väestöryhmien välillä.
Mattorusojuuri
Mattorusojuuri (Aegonychon purpurocaeruleum) on lemmikkikasvilaji, joka kuuluu Aegonychon-sukuun, aiemmin se on luokiteltu helmirusojuuriin (Lithospermum) tai suvirusojuuriin (Buglossoides).
Se on monivuotinen juurakollinen ruoho, joka kasvaa 15–60 senttimetriä korkeaksi. Kukinnossa on kaksi tai kolme kukkaa yhdessä, kukan teriö on 14–19 millimetriä pitkä, aluksi punavioletti ja muuttuu kirkkaan siniseksi. Hedelmänä on munanmuotoinen 3–5 mm kokoinen pähkylä. Mattorusojuuri esiintyy luonnonvaraisena Keski- ja Etelä-Euroopassa, Turkissa ja muualla Lähi-idässä. Sitä viljellään myös perennana.
Kortejärvi (Hyynilä)
Kortejärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa.
Maantiede
Järven pinta-ala on 88,7 hehtaaria ja sen pituus on 2,6 kilometriä ja leveys 1,3 kilometriä. Järveen laskee sekä metsä- että pelto-ojia. Pikku-Hyynilän kylässä Äimänpohjan lahteen laskee Alisen Äimäjärven ja Ylisen Äimäjärven yhteinen laskuoja. Kortejärven kylän eli järven koillispuolelta laskee Pohjasjärven, Tyynysjärven ja Ruskeenjärven yhteinen laskuoja Niuranlahteen. Kortejärven luusua sijaitsee järven kaakkoisrannalla Talvisuonlahdessa, josta saa alkunsa 3,5 kilometriä pitkä Nurmijoki, joka laskee Hyynilänjärveen.
Järven rantaviiva on 7,8 kilometriä pitkä ja ranta on puoliksi moreenipohjaista metsämaastoa ja puoliksi peltomaata. Järven rannoilla on Pikku-Hyynilän ja Kortejärven kylien asutusta ja loma-asutusta.
Historiaa
Vuoden 1855−56 Kalmbergin kartastossa järven nimi kirjoitettiin "Kordesjärvi".
Mark 'Oh
thumb|Mark 'Oh keikalla vuonna 1995. Mark 'Oh (oikealta nimeltään Marko Albrecht, s. 23. kesäkuuta 1970) on saksalainen DJ ja elektronisen musiikin tuottaja.
Hän nousi saksalaisten alan musiikkipiirien tietoisuuteen singlellään Randy - Never Stop That Feeling. Se pysyi kansallisella listalla hyvin pitkään. Hänen seuraava julkaisunsa Love Song nousi kakkoseksi ja myi platinaa. Suurin menestys kuitenkin saavutettiin kappaleella Tears Don't Lie. Myös se myi Saksassa platinaa ja nousi kymmenen kärkeen useassa Euroopan maassa. Viimesimpänä hittinä ykköseksi on noussut kultaa myynyt Droste, hörst du mich?.
Luettelo Ruskon julkisista taideteoksista ja muistomerkeistä
Luettelo Ruskon julkisista taideteoksista ja muistomerkeistä sisältää Ruskon kunnassa olevat pysyvät patsaat, muistomerkit ja muistolaatat. Ruskoon on liitetty Vahdon kunta.
Henri Myntti
Henri Myntti (s. 23. maaliskuuta 1982 Kokkola) on suomalainen jalkapalloilija ja jalkapallovalmentaja, joka toimii Ykkösessä pelaavan Kokkolan Pallo-Veikkojen pelaajavalmentajana. Hän on alun perin pelipaikaltaan keskuspuolustaja, mutta on pelannut varsinaisesti keskushyökkääjänä sitten kauden 2008.
Ura
Myntti aloitti uransa Kokkolan Pallo-Veikoissa ja siirtyi kaudelle 2001 pelaamaan FF Jaroon. Vuoden päätteeksi hän lähti ensimmäisen kerran ulkomaille Norjan pääsarjaan Tromsø IL:ään.
Hän palasi kuitenkin muutaman kauden jälkeen Suomeen ja Veikkausliigassa pelanneen FC Hämeenlinnan joukkueeseen. Hän jatkoi FF Jaron kautta takaisin kotikaupunkiinsa Kokkolaan. KPV:ssä pelatessaan Myntti oli puolustuksessa tärkeä pelaaja etenkin pituutensa ja pääpelitaitonsa ansiosta. Kaudella 2006 hän oli yksi sarjan parhaista pelaajista.
Myntti siirtyi marraskuussa kaksivuotisella sopimuksella Suomen mestari Tampere Unitedin riveihin. Kaudella 2007 Myntti oli voittamassa TamUn joukkueessa Suomen Cupin. Kaudella 2008 hän voitti Veikkausliigan maalikuninkuuden 13 maalilla yhdessä FC Hongan Aleksandr Kokon kanssa. Huomioitavaa on, että Myntti siirrettiin keskuspuolustuksesta kärkipelaajaksi vasta kauden puolivälissä.
Tammikuussa 2009 Myntti oli lähellä siirtoa Romanian pääsarjan FC Vasluihin. Hän kuitenkin itse kumosi huhut ja kertoi etsivänsä seuraa Länsi-Euroopasta. Tammikuun loppupuolella Myntti kävi Saksan 2. Bundesligassa pelaavan FC Hansa Rostockin testileirillä, mikä johti puolitoistavuotiseen sopimukseen. Marraskuussa 2009 Hansa Rostock ilmoitti verkkosivuillaan, että pelaajasopimus Myntin kanssa on purettu. Sopimusta jäljellä vielä kesäkuun 2010 loppuun.
Hän siirtyi kaudeksi 2010 takaisin TamU:n riveihin. Heinäkuussa 2011 KPV ilmoitti verkkosivuillaan, että Myntti siirtyy edustusjoukkueen valmentajaksi loppukauden ajaksi. KPV oli juuttunut sarjataulukossa toiseksi viimeiselle sijalle. Joukkue putosi kauden 2011 päätteeksi Kakkoseen, mutta Myntti teki jatkosopimuksen seuran kanssa.
Myntti on pelannut 99 Veikkausliiga-ottelua ja tehnyt niissä 23 maalia. Hän on edustanut sekä nuorten maajoukkuetta että poikamaajoukkueita kaksitoista kertaa. Nuorisomaaottelut huomioiden Myntti on kolmannen polven maajoukkuepelaaja. Hänen isoisänsä Stig-Göran Myntti pelasi 60 A-maaottelua ja isänsä Kenth Myntti kolme nuorten ja kolme poikien maaottelua.
Peer Gynt
pienoiskuva|200px pienoiskuva|[[Henrik Klausen esitti Peer Gyntiä näytelmän ensi-illassa 1876.]] pienoiskuva|200px|[[Gösta Ekman (syntynyt 1890)|Gösta Ekman Peer Gyntinä 1930-luvulla.]] Peer Gynt on Henrik Ibsenin vuonna 1867 kirjoittama symbolinen näytelmä Peer Gynt -nimisen henkilön elämänvaiheista ja mielikuvituksellisista seikkailuista. Palattuaan kotiin Peer vihdoin löytää omimman itseytensä Solveigin, rakastavan naisen, luota. Edvard Grieg sävelsi näytelmään musiikin. Peer Gyntin on suomentanut professori Otto Manninen ja uudestaan Pentti Saarikoski.
Näytelmän kulku
Peer Gyntin isä Jon Gynt oli aikoinaan rikas ja kunniallinen mies, mutta hän joi kaikki rahansa, kuoli ja jätti köyhyyteen vaimonsa ja poikansa. Peer ei halua tulla isänsä kaltaiseksi ja unelmoi paremmasta elämästä. Peerillä on kuitenkin paheensa: rehvastelu ja ylimielisyys. Peer unelmoi Ingridistä ja päättää ryöstää tämän Ingridin hääpäivänä. Hanke kuitenkin epäonnistuu ja Peer aloittaa hurjan pakomatkansa. Peer joutuu naisten kanssa myös muihin ongelmiin. Matkallaan hän tapaa Doveren äijän tyttären sekä myöhemmin Solveigin ja rakastuu molempiin.
Solveig muuttaa Peerin metsämökkiin asumaan, mutta Peer itse lähtee monivuotiselle matkalle, jonka aikana hän toimii liikemiehenä, beduiinipäällikkönä ja profeettana. Hän kiertää Marokon rannikoilla, käy Egyptissä ja päätyy lopuksi hullujenhuoneelle. Kun hän päättää lopulta palata takaisin, hänen laivansa haaksirikkoutuu, ja hän tapaa laivalla Oudon matkustajan.
Palattuaan kotikylään Peer huomaa, ettei ole enää entisensä vaan haluaa luopua kaikesta kokemastaan. Peer vaipuu epätoivoon ja johtuu palaamaan Solveigin luo, joka on odottanut Peeriä siitä lähtien, kun tämä lähti matkoilleen. Solveig vakuuttaa rakkauttaan Peerille.
Näytelmän historia
Peer Gyntiä ei kirjoitettu alun perin esitettäväksi näyttämöllä, mutta suostuteltuaan ystävänsä Edvard Griegin säveltämään tekstiin musiikin Ibsen myöhemmin muokkasi ja lyhensi tekstin musiikkinäytelmäksi. Peer Gynt on kirjoitettu osittain Roomassa, Ischiassa ja Sorrentossa. Peer Gynt julkaistiin 14. marraskuuta 1867 Kööpenhaminassa. Kirjan kustansi Gyldendalske Boghandel (F. Hegel), ja ensimmäinen painos oli 1250 kappaletta. Parin viikon kuluttua siitä otettiin toinen, 2000 kappaleen painos. Kirjan hyvä myynti johtui Ibsenin edellisen näytelmän Brandin suuresta suosiosta.
George Noory
George Ralph Noory (s. 4. kesäkuuta 1950 Detroitissa, Michigan) on yhdysvaltalainen radiojuontaja. Hän on yhdysvaltalaisen yöradion Coast to Coast AM:n arkipäivien juontaja.
Spin (suomalainen lehti)
Spin on Turun Science Fiction Seuran julkaisema scifiin, fantasiaan ja muuhun spekulatiiviseen fiktioon keskittyvä kulttuurilehti. Lehdessä julkaistaan muun muassa kotimaisia ja ulkomaisia spefinovelleja sekä arvosteluja, artikkeleita ja uutisia kirjoista, elokuvista, sarjakuvista ja muista spefiharrastajia kiinnostavista aiheista. Spin julkaisee vuosittain Nova-kirjoituskilpailun voittajan.
George Noory
Noory eli nuoruusvuotensa Dearborn Heightsissa. Nykyään hän asuu Los Angelesissa, Kaliforniassa, ja hän lähettää ohjelmaansa myös St. Louisista, Missourista. George Nooryllä on yli 37 vuoden kokemus radio-alalta, ja hän on voittanut kolme Emmy-palkintoa.
Spin (suomalainen lehti)
Spin on suomalaisen spefilehtien joukossa niin sanottu yleisaikakauslehti, joka käsittelee laajasti erilaisia kiinnostavia spekulatiivisia aiheita. Lehden sisällössä painottuvat uudet ilmiöt ja turkulaisuus.
Yhteysalus Pukkio
Yhteysalus Pukkio oli Suomen merivoimien Pukkio-luokan yhteysalus.
Spin (suomalainen lehti)
Spin ilmestyy kahdesti vuodessa painettuna lehtenä. Samalla Verkko-Spiniin ilmestyy valitun teeman mukaista sisältöä. Verkko-Spiniä päivitetään myös painettujen numeroiden välissä.
Spinin historiaa
Spin on ilmestynyt vuodesta 1977 lähtien. Se on Suomen vanhin tieteis- ja fantasiakirjallisuuteen keskittyvä julkaisu, joka on ilmestynyt keskeytyksettä ensimmäisestä numerostaan saakka.
Yhteysalus Pukkio
Valmistus
Alus tilattiin Valmetin Helsingin telakalta ja luovutettiin tilaajalle 1939. Vielä samana vuonna se otettiin palvelukseen luokkansa ensimmäisenä aluksena.
Spin (suomalainen lehti)
Spinin historiaa
Lehden ensimmäinen päätoimittaja oli Markku Haapio. Haapio jatkoi päätoimittaja vuoteen 1980 asti, minkä jälkeen lehteä toimitti jonkin aikaa toimituskunta. Toimituskunnasta päätoimittajaksi nousi lopulta Kari Mäentaka.
Yhteysalus Pukkio
Palvelus
Pukkio oli sotien aikana yhteys- ja kuljetusaluksena. Sotien jälkeen alus osallistui miinanraivaukseen, kunnes se siirrettiin Rannikkotykistön yhteysalukseksi.
Spin (suomalainen lehti)
Spinin historiaa
Spinin ulkoasu ja sisältö ovat vaihdelleen vuosien ajan runsaasti. Siihen ovat vaikuttaneet päätoimittajien ja toimituskunnan vaihtuvuus sekä TSFS:n taloudellinen tilanne. Esimerkiksi numero 1/1990 on vain neljän sivun mittainen, kun taas numerossa 1/2000 oli peräti sata sivua.
Yhteysalus Pukkio
Palvelus
Alus myytiin 1982 yksityiskäyttöön, mink jälkeen se on ollut ainankin nimillä Olga ja Nelli.
Spin (suomalainen lehti)
Spinin historiaa
Lehden julkaisutahti on myös vaihdellut paljon. Keskimääräisesti Spin on pyrkinyt ilmestymään neljä kertaa vuodessa. Välillä lehteä on kuitenkin julkaistu peräti kuusi kertaa vuodessa, kuten vuosina 1993–2001. Vuodesta 2016 lähtien Spin on ilmestynyt painettuna kaksi kertaa vuodessa (paitsi vuonna 2017, jolloin ilmestyi kaksiosainen English Special) opetus- ja kulttuuriministeriö muuttaessa pienlehtien apurahakriteerejään.
Lista Spinin päätoimittajista 1977–2021
* Lehdellä ei ollut päätoimittajaa.
Ylinen Äimäjärvi
Ylinen Äimäjärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa.
Maantiede
Järven pinta-ala on 3,7 hehtaaria ja sen pituus on 450 metriä ja leveys 150 metriä. Järveen ei laske ojia eikä sillä ole laskuojaa. Viereinen Alinen Äimäjärvi sijaitsee samassa painaumassa, joten sinne sadeveden ylijään suotuu maan ja suon läpi. Järven rantaviiva on 1,0 kilometriä pitkä ja ranta on pääosin moreeni- ja kalliopohjaista metsämaastoa. Rannalla on yksi loma-asunto, jolle johtaa tie Pikku-Hyynilän kylästä
NHL-joukkueet Suomessa
Tämä artikkeli kertoo NHL-joukkueiden otteluista Suomessa. Vuonna 1981 New York Rangers oli vieraillut Suomessa. Tuolloin käydyssä ottelussa se hävisi Helsingin IFK:lle lukemin 4-1. Viikkoa myöhemmin Oulun Kärpät otti yhteen Washington Capitalsin kanssa Oulussa DN Cupin jälkimainingeissa. Seuraavaa NHL-joukkueen vierailua saatiin odottaa vuoteen 1994, kun Hjallis Harkimo järjesti Helsingissä neljän joukkueen turnauksen, johon osallistuivat Winnipeg Jets, Tappara, Jokerit ja HIFK. Vuodesta 2008 alkaen Suomessa on pelattu 12 peliä, joissa on ollut mukana NHL-joukkue. Viimeisimpänä Winnipeg Jets in ja Florida Panthers in kohtaamiset Hartwall Arenalla.
Syksyllä 2019 NHL ilmoitti uusista Suomessa pelattavista NHL-peleistä. Syksyllä 2020 Hartwall Arenalla oli tarkoitus nähdä Colorado Avalanchen ja Columbus Blue Jacketsin kohtaaminen. Pelejä ei kuitenkaan pelattu koronaviruksen vuoksi. Huhtikuussa 2022 tiedotettiin, että samat joukkueet tulevat pelaamaan kaksi runkosarjaottelua Tampereen Nokia Arenalla saman vuoden syksynä.
Syyskuussa 2001 Colorado Avalanchen oli tarkoitus pelata harjoitusottelu Helsingin Jokereita vastaan, mutta joukkue perui pelin syyskuun 11. päivän terrori-iskujen takia.
Keifuku-rautatiet
pienoiskuva|Kaksi raitiovaunua Ryōan-jin asemalla pienoiskuva|Hieivuoren funikulaari Keifuku-rautatiet on japanilainen rautatieyhtiö, joka toimii etenkin Kioton kaupungissa. Se liikennöi kahta raitiovaunulinjaa Kioton pohjoisilla esikaupunkialueilla sekä Hieivuorelle johtavaa funikulaaria ja riippuköysirataa. Keifukun raitiotielinjojen ja funikulaarin yhteispituus on 12,3 kilometriä, ja asemia niillä on 24 kappaletta.
Yhtiöllä on 119 työntekijää. Sen pääkonttori sijaitsee Kioton kaupungin Nakagyōn suuralueella.
Historia
Keifuku-rautateiden juuret ovat vuonna 1888 perustetussa Kyōto dentō -sähköyhtiössä, joka harjoitti myös raideliikennettä. Arashiyaman sähköraitiotie (嵐山電車軌道, Arashiyama denshakidō), jota yritys nykyisinkin Kiotossa liikennöi, avattiin liikenteelle vuonna 1910. Kyōto dentōn raideliikenne erotettiin omaksi yrityksekseen 2. helmikuuta 1942, minkä jälkeen siihen yhdistettiin useita muita rautatieyhtiöitä: Kurama-sähkörautatie, Mikuni–Awara-sähkörautatie, Eiheiji-rautatie ja Maruoka-rautatie. 1940- ja 1950-luvuilla yritys laajensi toimintaansa myös linja-autoliikenteeseen ja huvipuistoihin.
Yrityksen Fukuin prefektuurissa liikennöimiä rautatielinjoja on 1960-luvulta lähtien lakkautettu tai siirretty muille yrityksille muun muassa alueen väestön vähenemisen vuoksi. Eiheiji-linja ja osa Echizen-päälinjasta on kokonaan lakkautettu, kun taas Maruoka-linja ja jäljelle jäänyt osa Echizen-päälinjasta on siirretty Echizen-rautateiden omistukseen. Keifuku-rautatiet liikennöi aiemmin myös Eizan-päälinjaa ja Kurama-linjaa Kioton koillisosissa, mutta ne luovutettiin Eizan-rautateille vuonna 1986.
Linjat
Keifuku-rautatiet liikennöi kahta raitiotielinjaa, jotka liittävät turistikohteena suositun Arashiyaman alueen Kioton keskustaan ja pohjoisiin esikaupunkeihin. Nämä linjat tunnetaan yleisesti nimellä Randen (嵐電). Lisäksi yritys liikennöi Hieivuorelle johtavaa funikulaaria (叡山ケーブル, Eizan kēburu) ja riippuköysirataa (叡山ロープウェイ, Eizan rōpuwei).
Virolahden vaakuna
thumb|right|150px|Virolahden vaakuna Virolahden vaakuna on Virolahden kunnan tunnus. Sen on suunnitellut heraldikko Olof Eriksson vuonna 1951. Vaakunan heraldinen selitys kuuluu: "Kulta-apilakylvöisessä punaisessa kentässä paaluittainen hopea-ankkuri."
Vaakunan aiheet kuvaavat Virolahden vanhaa satamapaikkaa, kalastusta, merenkulkua, kaupankäyntiä, maanviljelyä ja Kymenlaakson maakunnan tiettävästi vanhinta seurakuntaa. Vaakunan värityksessä käytetty Karjalan vaakunan väripaletti kertoo pitäjän sijainnista Karjalan historiallisessa maakunnassa.
Virolahden vaakuna muistuttaa paljon Varsinais-Suomessa sijaitsevan Paimion vaakunaa.
Siltasaari-Invest
Siltasaari-Invest Oy oli suomalainen pörssiyhtiö. Yhtiö oli listattu Helsingin pörssiin vuosina 1988–1990.
Siltasaari-Investin perusti suomalainen Sijoitus-Kantava Oy. Siltasaari-Investin suurimmat omistajat vuonna 1989 olivat Työväen Opintorahasto, SAK, Haka ja Kansa-yhtymä.
Siltasaari-Invest fuusioitiin Jämerä-Kiinteistöt Oy:n kanssa vuonna 1990 Suomen Pörssikiinteistöt Oy:öön. Samalla yhtiön nimi muutettiin Ferenda Oy:ksi.
Michael Rensing
thumb|200px|Michael Rensing Michael Rensing (s. 14. toukokuuta 1984 Lingen, Ala-Saksi, Saksa) on saksalainen jalkapallomaalivahti, joka edustaa Bundesliigassa pelaavaa Fortuna Düsseldorfia. Hänen aiempia seurojaan ovat Bayern München, FC Köln ja Bayer Leverkusen. Hän voitti Bayern Münchenin riveissä Saksan Bundesliigamestaruuden vuosina 2005, 2006, 2008 ja 2010.
190 senttimetriä pitkä Rensing on TuS Lingenin ja FC Bayern Münchenin kasvatti, joka siirtyi FC Bayern Müncheniin vuonna 2000 ja sai siirron ykkösjoukkueeseen vuonna 2003. Oliver Kahnin manttelinperijäksi kutsuttu Rensing pelasi ensimmäisen kerran Bundesliigassa helmikuussa 2004 pitäen maalinsa puhtaana Hamburger SV:tä vastaan pelatussa ottelussa.
Rensing on pelannut Saksan alle 21-vuotiaiden maajoukkueessa 18 ottelua. Miesten maaotteluita Rensingillä ei ole.
Lasten taidetalo Toteemi
Lasten taidetalo Toteemi on Vantaan Myyrmäessä Myyrmanninraitin varrella sijaitseva lasten kulttuurikeskus. Rakennuksen edustalla on kuvataidekeskuksen opiskelijoiden toteuttama kolmen toteemin muodostama Toteemit-teos vuodelta 2007. Toukokuussa 2015 Hämeenkylän koulun oppilaat maalasivat toteemit kuvanveistäjä Juha Mennan ohjaamana.
Manutšar Tskhadaia
Manutšar Tskhadaia (, s. 19. maaliskuuta 1985 Khobi, Georgian SNT, Neuvostoliitto) on georgialainen kreikkalais-roomalaisen tyylin painija.
Pääasiassa 66 kilogramman painoluokassa kilpaileva Tskhadaia on saavuttanut olympiapronssia Lontoossa 2012 ja MM-hopeaa Herningissä 2009 ja Istanbulissa 2011. Lisäksi hän on saavuttanut EM-hopeaa Belgradissa 2012 (74 kg) ja EM-pronssia Vilnassa 2009.
Fedora Linux
Fedoran uusia versioita pyritään julkaisemaan puolen vuoden välein. Jokaista julkaisuversiota tuetaan kahden seuraavan version verran kuukauden siirtymäajalla. Näin ollen jokaista julkaisua tuetaan vähintään 13 kuukautta. Käyttäjät voivat päivittää Fedoran seuraavaan versioon asentamatta koko järjestelmää uudestaan.
Historia
Projekti aloitettiin seuraajana Red Hat Linux -jakelulle: Red Hat avasi kehitysprosessiaan ja yhdisti kehityksen Fedora Linux -projektin kanssa Fedora Project -nimelle.
Fedora Core 1:n julkaisusta ilmoitettiin 6. marraskuuta 2003. Red Hat Enterprise Linux (RHEL) siirtyi käyttämään Fedoraa pohjana: Red Hat Enterprise Linux 4 perustui Fedora Core 3 -julkaisuun.
Fedora on ylävirrassa Red Hat Enterprise Linux -jakelulle, jolloin Fedora voi innovoida nopeampaan tahtiin ja osa Fedoran paketeista valitaan kaupalliseen RHEL-jakeluun. Fedora korvasi aiemman Red Hat Linuxin perustana RHEL-jakelulle. Red Hat on järjestellyt uudestaan CentOS-jakelua, jolloin se on vastaavalla tavalla ylävirrassa RHEL-jakelulle.
Yleiskatsaus
Fedora-julkaisut jaetaan eri käyttötarkoituksien mukaan räätälöityihin ratkaisuihin, joiden tarkoituksena on tarjota integroidut ratkaisut eri käyttöalueille. Fedoran julkaisuversiosta 21 lähtien jakelu julkaistiin kolmena räätälöitynä ratkaisuna (Workstation, Server, Cloud) sen sijaan että olisi Lego-palikoiden tapaan vain joukko paketteja, joista asennuksessa valitaan halutut. Workstation on suunnattu perinteiseen työpöytäkäyttöön ja sen erityiskohderyhmä on ohjelmistokehittäjät. Server on perinteiseen suoraan laitteistolla ajettavaan palvelinkäyttöön tarkoitettu ratkaisu. Cloud on yleiskäyttöisien virtuaalikoneiden luomiseen ja on tarjolla valmiina levykuvina muun muassa Vagrant- ja OpenStack-ympäristöihin. Fedora Atomic-versio toi Project Atomicin muutoksia, kunnes sen korvasi Fedora CoreOS. Fedora CoreOS on minimaalinen ympäristö säiliöintiympäristössä suoritettavien kuormien käyttöön. Fedora 33:n myötä esineiden internetille suunnattu Fedora IoT on nostettu virallisten ratkaisujen joukkoon. Silverblue on muunnos Workstation-versiosta, joka on tarkoitettu muuttumattomaksi : jokainen asennus on samanlainen eri koneilla ja se ei muutu käytön aikana. Silverblue keskittyy säiliöityihin sovelluksiin ja sovelluskehitykseen.
Fedora Workstation -versiossa oletuksena työpöytäympäristönä on GNOME. Vaihtoehtona GNOMElle Fedora tarjoaa muitakin työpöytäympäristöjä valmiina Spins-projektin alla. Spins-projektin versiot tarjoavat KDE, Xfce, LXDE, MATE ja SoaS-työpöydät. Labs-projektin alla on tarjolla kokoelmia tiettyyn tarkoitukseen suunnattuja ohjelmistoja, jotka voidaan asentaa itsenäisinä Fedora-asennuksina tai lisäyksinä tavallisiin Fedoran asennuksiin.
Fedora-asennuslevyt sisältävät ainoastaan pienen määrän paketteja. Lisää ohjelmistoja on saatavilla eri pakettivarastoista. Viralliset ovat Fedora, joka sisältää koko järjestelmän ja Fedora Updates, jossa on uusimmat versiot. Lisäksi on tarjolla epävirallisia pakettivarastoja; ne tarjoavat ohjelmistoja, joita Fedora ei pysty tarjoamaan epäyhteensopivan lisenssin tai muista syistä erillään pidetyistä kuten mahdollisten patenttien vuoksi. RPMFusion on yksi kolmannen osapuolen pakettivarastoista. Vaihtoehtona käyttöjärjestelmäkohtaisille paketeille Fedorassa on mukana Flatpak-paketoinnin tarvitsema ohjelmisto.
Toolbox on Fedora Silverbluessa oleva säiliöinnin hallintaohjelmisto, joka on vaihtoehto muille hallintaohjelmistoille kuten Podman, Docker ja Vagrant. Toolbox tarjoaa joukon yksinkertaisia komentoja säiliöiden luomiseen, käyttämiseen luettelomiseen ja poistamiseen.
Arkkitehtuurit
Tuettuihin arkkitehtuureihin kuuluvat ARM64, MIPS, Power, RISC-V, S/390x ja x86-64. Aiemmin tuettuja ovat olleet IA-64, PA-RISC, SPARC ja 32-bittinen x86 (Fedora 25 saakka).
Versiohistoria
Fedora Project antoi aiemmin koodinimet eri versioille. Käytännöstä luovuttiin version 20 jälkeen.
"Rawhide" on kehityspuun nimi. Se sisältää päivittäiset uudet versiot paketeista ja se on suunnattu edistyneille käyttäjille, testaajille ja pakettien ylläpitäjille.
Suosio ja merkitys
Linux-ytimen pääkehittäjä Linus Torvalds käyttää Fedoraa kaikissa tietokoneissaan.
DistroWatch-sivuston mukaan Fedora on marraskuussa 2015 viidenneksi katsotuin Linux-käyttöjärjestelmä sivustolla. DistroWatchin tietojen perusteella Fedora on ollut yhdeksänneksi suosituin vuosina 2020 ja 2021. Vuonna 2016 kerrottiin, että Fedoran kolmea peräkkäistä julkaisuversiota on ladattu 1,2 miljoonaa kertaa sen verkkosivujen kautta.
Versio 34 on jakelun suosituin versio vuosikausiin projektin johtajan Matthew Millerin mukaan.
Rohtorusojuuri
Rohtorusojuuri esiintyy alkuperäisenä lähes koko Euroopassa, mukaan lukien Skandinaviassa. Suomessa laji ei ole alkuperäinen vaan harvalukuinen uustulokas, joka kasvaa tai on kasvanut Uudellamaalla ja Kainuussa.
Teutori
Teutori on ollut seuraavien henkilöiden käyttämä nimimerkki:
Lentävä lause
thumb|Georg Büchmannin Geflügelte Worte, 19. painos, 1898
Lentävä lause on tunnettu fraasi, joka on alkanut elää omaa elämäänsä alkuperäisen asiayhteydensä ulkopuolella. Yleensä lentävät lauseet ovat alkuaan sitaatteja jonkun tunnetun henkilön puheesta tai tekstistä tai niitä ainakin väitetään sellaisiksi.
Monet lentävät lauseet ovat jopa vuosisatoja vanhoja. Useat klassiset lentävät lauseet ovat peräisin Rooman valtakunnan ajan kirjailijoilta, kuten Cicerolta ja Julius Caesarilta.
Monista sarjakuvista ja televisio-ohjelmista on tarttunut käyttöön erilaisia sanontoja tai hokemia, esimerkkinä Simpsonit-televisiosarjan Homerin kuuluisa lausahdus D’oh!
Seututie 848
Seututie 848 on Oulussa Haukiputaan Annalankankaalta Kiimingin kirkonkylän kautta Lamunkankaalle kulkeva seututie. Tien pituus on noin 36 kilometriä.
Reitti
thumb|250px|left|Tie [[Koitelin kohdalla Ylikiiminkiin päin.]] Tien länsipää Annalankankaalta Jokikylän tiehaaraan on hyvälaatuista uudehkoa kaksikaistaista maantietä. Osuus Jokikylästä Kiimingin Haipuskylään on vanhempaa ja kapeampaa tietä.